Cifal

Cifal binon cif löpikün Volapükanas vola valik. Statuds nulikün cifalama päpubons in Volapükagased pro Nedänapükans yela: 1934, nüm: 4. Ma statuds at, cifal muton dakipön baläti Volapüka e baläli bevü Volapükans valik tala, ed i steifön pro dasum Volapüka as kosädamedöm bevünetik. Cifal kanon lonülön mesülis valik, kels cedü om binons zesüdiks pro zeils at. Cifal binon leigüpo i dilekan Kadäma Volapüka ä presidan Feda Volapükaklubas.

 Lised cifalas 

 Johann Martin Schleyer, datuval Volapüka (1879 mäzul 31 - 1912 gustul 16)
 Prof. Dr. Albert Sleumer (1912 gustul 16 - 1948 gustul 16) (stimacifal sis 1949 prilul 1)
 Dr. Arie de Jong, cifal nelaidüpik (1947 yanul 15 - 1948 yanul 1)
 Jakob Sprenger (1948 gustul 16 - 1950 yunul 8)
 J. G. M. Reynders Sr., vicifal cifali äpladulöl (1950 mayul 22 - 1950 yulul 19)
 Johann Schmidt (1950 yunul 8 - 1977)
  Dr. Arie de Jong, cifal nelaidüpik (1950 dekul 21 - ??)
 Filippus Johann Krüger (1977-1984)
 Brian Reynold Bishop (1984-2014)
 Hermann Philipps (2014-anu)

Lised vicifalas
 J. G. M. Reynders Sr. (1950 mayul 22–1950 dekul 21)
 Arie de Jong (1950 dekul 21–?1957 tobul 12)
 Brian Reynold Bishop (1981 tobul 23–1984 dekul 1)
 Jean-Claude Caraco (1984 dekul 1–2006 janul 1)
 Donald Gasper (2006 janul 1–2012-dekul 1)
 Hermann Philipps (2012 dekul 1–2014)
 Daniel Morosof (2015 prilul 25–anu)

 Veüt cifalama 

Cifalam, as dil dinitaleoda Volapükamufa, päjafon fa el J. M. Schleyer. As datuval Volapüka, el Schleyer älabom gitäti ad binön cifal balid Volapükanefa. 

 Literat 

Bishop, Brian R. 1998. La „ĉifaloj“ de Volapük. In: Menade bal püki bal. Festschrift zum 50. Geburtstag von Reinhard Haupenthal. Festlibro por la 50a naskiĝ-tago de Reinhard Haupenthal. Saarbrücken: Edition Iltis.

Klad:Volapükajenav